Հավելված

Արդարադատության նախարարի

2023 թվականի դեկտեմբերի 28-ի

N 817-Ա հրամանի

**ՀԱՂՈՐԴԱԿՑՈՒԹՅԱՆ ԳՈՐԾՈՂՈՒԹՅՈՒՆՆԵՐԻ ԾՐԱԳԻՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԴԱՏԱԿԱՆ ԵՎ ԻՐԱՎԱԿԱՆ ԲԱՐԵՓՈԽՈՒՄՆԵՐԻ 2022-2026 ԹՎԱԿԱՆՆԵՐԻ ՌԱԶՄԱՎԱՐՈՒԹՅԱՆ ԵՎ ԴՐԱՆԻՑ ԲԽՈՂ ԳՈՐԾՈՂՈՒԹՅՈՒՆՆԵՐԻ ԾՐԱԳՐԻ**

Հայաստանի Հանրապետության դատական և իրավական բարեփոխումների 2022-2026թթ. ռազմավարությամբ (այսուհետ նաև՝ Ռազմավարություն) նախատեսվել են թվով 12 ռազմավարական նպատակներ և 41 ռազմավարական ուղղություններ՝ էլեկտրոնային արդարադատության, անցումային արդարադատության գործիքակազմի կիրառման, ժողովրդավարական ինստիտուտների (մասնավորապես` սահմանադրական, ընտրական) և դատական համակարգի բարեփոխումների, քրեաիրավական, քաղաքացիական և քաղաքացիական դատավարության, վարչական և վարչական դատավարության, սնանկության, վեճերի լուծման այլընտրանքային եղանակների, փաստաբանության, հարկադիր կատարման, նոտարիատի և արդարադատության համակարգի ընդհանուր զարգացման այլ ոլորտներում:

Հաղորդակցության գործողությունների ծրագրի (այսուհետ՝ Ծրագիր) նպատակն է արդյունավետ կերպով իրազեկել հանրությանը և թիրախային խմբերին՝ վերոնշյալ 12 ռազմավարական նպատակների և 41 ռազմավարական ուղղությունների և դրանց կատարվող աշխատանքների վերաբերյալ։

|  |  |  |  |  |  |  |
| --- | --- | --- | --- | --- | --- | --- |
| **N** | **Գործողություն** | **Առաջարկվող գործողություններ, մեթոդներ և ուղիներ հաղորդակցության և տեսանելիության ապահովման վերաբերյալ** | **Ակնկալվող արդյունքը** | **Իրականացնող մարմին** | **Իրականացման ժամկետ** | **Ֆինանսա-վորման աղբյուր** |
| 1 | Արդարադատության ոլորտի էլեկտրոնային համակարգերի վերաբերյալ իրազեկության բարձրացմանն ուղղված միջոցառումներ`Էլեկտրոնային արդարադատություն | 1․ Օգտագործողի համար հարմարավետ՝ 5 քայլ ունեցող տեսա-անիմացիոն ձեռնարկների պատրաստում՝ Ռազմավարության շրջանակներում ներդրված էլեկտրոնային հարթակների օգտագործման վերաբերյալ: | 1. Հարթակում և սոցցանցերում տեղադրված տեսանյութերի առնվազն 20000 դիտում: Ձեռնարկների ինտեգրում հարթակի «Օգնություն» բաժնում՝ շարունակական օգտագործում ապահովելու համար: | Արդարադա-տության նախարարութ-յուն (Բարձրագույն դատական խորհրդի, Արդարադա-տության ակադեմիայի հետ համագործակ-ցությամբ) | 2024 թվականի 4-րդ եռամսյակ | Օրենքով չարգելված ֆինանսական միջոցներ |
| 2․ 15 գրավիչ հրապարակում սոցիալական մեդիայում /ինֆոգրաֆիկաների/ վիկտորինաների/, որոնք ուսուցանող բնույթի են և խրախուսում են Ռազմավարության շրջանակներում ներդրված էլեկտրոնային հարթակների օգտագործումը։ | 2. Սոցիալական ցանցերի հրապարակումների ակտիվացում և առնվազն 15000 օգտատերերի համար հասանելիություն: | 2024 թվականի 4-րդ եռամսյակ |
| 3․ Առնվազն 10 սեմինարի և պրեզենտացիաների կազմակերպում դատավորների, դատախազների և քննիչների կամ տվյալ պաշտոնների թեկնածուների համար, ինչպես նաև համայնքներում, կլոր սեղանների կազմակերպում փաստաբանների միությունների ներկայացուցիչների, իրավաբանների, փաստաբանների, իրավաբանական ֆակուլտետների ուսանողների և իրավապաշտպան ՀԿ-ների ներկայացուցիչների հետ՝ ցուցադրելու Ռազմավարության շրջանակներում ներդրված էլեկտրոնային հարթակների առանձնահատկությունները և արձագանքելու օգտատերերի հարցումներին, ինչպես նաև նպաստելու հարթակի հարմարավետությանն ու մատչելիությանը մասնագիտական ​​հանրության համար: | 3. Տեղական համայնքներում սեմինարների կազմակերպում, յուրաքանչյուր սեմինարին միջինը 30 մասնակից՝ ներկայացնելով հարթակի առանձնահատկությունները և պատասխանելով օգտատերերի հարցերին: Ամենահաճախ տրվող հարցերի գրանցում, և դրանց պատասխանների ներկայացում հետագա միջոցառումների ժամանակ: Այս համատեքստում ԱՆ կայքում «ՀՏՀ»-ի բաժնի ավելացում։Առնվազն 200 դատախազների, դատավորների, քննիչների կամ թեկնածուների մասնակցություն սեմինարներին և էլեկտրոնային արդարադատության պորտալի փորձարկում։Առնվազն 100 մասնագետի մասնակցություն կլոր սեղան քննարկումներին։ Հետագայում հարց ու պատասխանների տեղեկագրի պատրաստում, որը կտեղադրվի սոցիալական ցանցերում առնվազն 2000 մարդու հասանելիության ապահովմամբ։ | 2024-2026թթ.՝ յուրաքանչյուր տարի առնվազն 3 միջոցառում |
| 4. Մամուլի ճեպազրույցի կազմակերպում, որտեղ կներկայացվեն Ռազմավարության շրջանակներում ներդրված էլեկտրոնային արդարադատության հարթակների և դրանց ֆունկցիոնալության վերաբերյալ հաճախ տրվող հարցերը։ | 4. Առնվազն 10 լրագրողի ներկայություն ճեպազրույցին և առնվազն 5 հոդվածի հրապարակում։ | 2024 թվականի 4-րդ եռամսյակ |
| 2 | Արբիտրաժ՝ վեճերի լուծման այլընտրանքային մեխանիզմ | 1. Արբիտրաժային շաբաթի կազմակերպում, որը մեկնարկում է արբիտրաժային միջազգային կոնֆերանսով, որին մասնակցում են միջազգային շահագրգիռ կողմերի ներկայացուցիչներ, ներդրողներ, բիզնեսներ և այլոք: | 1. Արբիտրաժային շաբաթին մասնակցել է 150 մասնակից, տեղական մամուլում հրապարակվել է առնվազն 8 հոված իսկ միջազգային մամուլում 2 հոդված համաժողովի և արբիտրաժային շաբաթվա մասին։ | Արդարադա-տության նախարարութ-յուն («Արբիտրաժի և հաշտարարության հայաստանյանկենտրոն» հիմնադրամի, դոնորների կողմից ֆինանսավորվող ծրագրերի հետ համագոր-ծակցությամբ) | 2024-2026թթ.՝ տարեկան 1 անգամ | Օրենքով չարգելված ֆինանսական միջոցներ |
| 2. Հանրային հեռուստատեսության Արբիտրաժ հեռուստահաղորդում/հարցազրույց` պատկերավոր կերպով ներկայացնելու արբիտրաժի միջոցով վեճերի լուծման գործընթացը: Նպատակն է ցույց տալ, թե ինչպես վեճերը կարող են արդյունավետորեն լուծվել արբիտրաժի միջոցով՝ ընդգծելով դրական արդյունքները: | 2. Հեռուստաշոուի նկարահանում և վերբեռնում սոցիալական մեդիա հարթակներ և առաջխաղացում՝ հասնելու մինչև 25,000 օգտատիրոջ։ | 2024 թվականի 3-րդ եռամսյակ |
| 3 | Հանրության իրազեկում Հաշտարարության առավելությունների, կիրարկման ընթացակարգերի և ոլորտի բարեփոխումների վերաբերյալ | 1. Հաշտարարության վերաբերյալ հետաքրքրաշարժ տեսանյութերի (սոցիալական գովազդ) նախապատրաստում, ներառյալ պարտադիր Հաշտարարության դեպքերը և ինչպես է այն իրականացվում | 1. Տեսանյութի տարածում սոցիալական ցանցերում՝ հասնելով առնվազն 20000 դիտումների | Արդարադա-տության նախարարութ-յուն | 2024 թվականի 3-րդ եռամսյակ | Օրենքով չարգելված ֆինանսական միջոցներ |
| 2. Հեռուստատեսության և ռադիոյի մեդիա հարթակներում հաշտարարության ընթացակարգերի և բարեփոխումների ներկայացում | 2. Առնվազն 5 հեռուստատեսային կամ ռադիո հաղորդում Հաշտարարության մանրամասների և առանձնահատկությունների վերաբերյալ։Համայնքային հաշտարարության կենտրոնների կողմից ավելի քան 20 գործի հաջող կարգավորում՝ խթանելով արդյունավետ հաշտարարությունն ու ամրապնդելով վստահությունը համայնքներում: | 2024 թվականի 4-րդ եռամսյակ |
| 3. Մարկետինգային գովազդային վահանակների ստեղծում, որոնք բարձրացնում են իրազեկվածությունը հաշտարարության մասին | 3. Առնվազն 50 փոքր գովազդային վահանակ և 50 պաստառ (A3 կամ A4 ձևաչափի), որոնք ներկայացնում են հաշտարարությունը և վերջինիս առանձնահատկությունները, տարածված են մարդաշատ վայրերում՝ մետրոյի կայարաններում, հրապարակներում, կրպակներում և այլ վայրերում։ | 2025 թվականի 1-ին եռամսյակ |
| 4 | Արդարադատության ոլորտի բարեփոխումներ | 1․ Տարեկան համաժողովի կազմակերպում, որտեղ կներկայացվեն արդարադատության ոլորտի բարեփոխումների հիմնական ձեռքբերումները ընթացիկ ժամանակաշրջանում: | 1․ Համաժողովի կազմակերպում Երևանում՝ իրավաբանական փորձագետների, ՔՀԿ-ների, ԶԼՄ-ների, մարզպետարանների, դոնոր համայնքի ներկայացուցիչների մասնակցությամբ։ Համաժողովի լուսաբանում առնվազն 5 լրատվամիջոցների կողմից։ | Արդարադա-տության նախարարութ-յուն (Բարձրագույն դատական խորհրդի, հասարակա-կան կազմակեր-պությունների, դոնորների կողմից ֆինանսավորվող ծրագրերի հետ համագոր-ծակցությամբ) | 2024-2026թթ.՝ տարեկան 1 անգամ | Օրենքով չարգելված ֆինանսական միջոցներ |
| 2․ Տեղեկատվական հանդիպումների իրականացում համայնքներում (ԵՄ՝ «Արդարադատության համակարգի բարեփոխումների հաղորդակցություն և տեսանելիություն Հայաստանում» ծրագրի շրջանակներում) | 2․ Հայաստանի մարզերում հինգ տեղեկատվական հանդիպումների կազմակերպում՝ յուրաքանչյուրին առնվազն 40 մասնակից: Հարց ու պատասխանների թերթիկների ամփոփում և դրանց հանրային հասանելիության ապահովում: | Արդարադա-տության նախարարութ-յուն (Բարձրագույն դատական խորհրդի, հասարակա-կան կազմակեր-պությունների, դոնորների կողմից ֆինանսավորվող ծրագրերի հետ համագոր-ծակցությամբ) | 2024-2026թթ.՝ տարեկան առնվազն 2 անգամ |
| 3. Սոցիալական գովազդ (PSA), որն ընդգծում է բարեփոխված արդարադատության համակարգի կարևորությունն ու շոշափելի բարելավումները | 3․ Առնվազն մեկ սոցիալական գովազդ կկենտրոնանա արդարադատության բարեփոխման վրա՝ ներկայացնելով վերջինիս շոշափելի արդյունքներն ու օգուտները լայն հանրության համար: Սոցիալական գովազդը ներկայացվում է ամենաբարձր հասանելիություն ունեցող հեռուստատեսությամբ և սոցիալական ցանցերով ինճպես նաև տեղադրվում է ԱՆ կայքում: Սոցցանցերի միջոցով տարածումն ապահովում է առնվազն 10000 դիտում։ | Արդարադա-տության նախարարութ-յուն (Բարձրագույն դատական խորհրդի, դոնորների կողմից ֆինանսավորվող ծրագրերի հետ համագոր-ծակցությամբ) | 2024 թվականի 4-րդ եռամսյակ |